Publication: Magyar Közlöny
Issue: MK-2004-24 (Year: 2004, Number: 24)
Era: 2004-2010
Section: 6. számú melléklet a 25/2004. (III. 3.) FVM rendelethez
Paragraph Index: 1465

d) Húsvágási teszt szervezése: támogatást igényelhet a tenyésztõ szervezet, amely az OMMI fajtaelismerési szabályzatában leírtaknak megfelelõen vágóhídi tesztre szállítja be a fajtához tartozó legfeljebb hat „A” törzskönyves tenyészbika két-két ismert származású és azonos génarányú egykorú ivadékát (két bika + két üszõ). Az utódok az országos adatbázisban regisztrált születési idõ szerint legalább négyszázhúsz, legfeljebb négyszáznyolcvan naposak lehetnek. A támogatás mértéke vágóhídra szállított ivadékonként értendõ, ha a vágási adatokat az országos adatbázis részére átadták. Az igényjogosultságot a húsvágási teszt szervezését végzõ szervezet által kiállított és az OMMI által hitelesített, iktatott igazolással kell igazolni, melyet az igénylõlaphoz mellékelni kell.

Source: https://magyarkozlony.hu/hivatalos-lapok/92f7e99b2112f26866f4ad92437803b72b0a38f1/dokumentumok/b3503644f34a2f8a5d4710b9da1b91530d2a8b1c/letoltes